hu hu hu hu hu hu hu hu hu hu hu hu hu hu hu hu hu hu hu hu hu hu hu de de hu hu de hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu de de hu hu hu hu hu hu hu hu hu hu hu hu hu hu hu hu en hu
Olcsó Szállás Kőszegen Mohás Panzió Kőszegen Mohás Hotel - Szolgáltatások - Túravezetés
Foglalás Bemutatkozás Apartmanjaink Árak Szolgáltatások Galéria Vendégkönyv Rólunk írták Aktív pihenés Partnereink Programok Elérhetőségek
Aktív pihenésre vágysz? Mohás Vendégház Kőszeg
Szolgáltatási tájékoztató Mohás Vendégház  Kőszeg 9730 Kőszeg, Mohás utca 83. Telefon: 06309279035  e-mail: mohasvendeghaz@gmail.com   Ágynemű - H...
Túravezetés és túraszervezés Kőszegen az Írottkő Natúrpark területén, valamint az Alpannónia program keretében Kőszeg-től Semmering-ig! Túraútvonalak részletesen. Túraajánlatok: ...
Ha tél, akkor síelés, szánkózás, snowboardozás! Vendégházunkban közvetlenül tőlem, a tulajdonostól tanulhat meg síelni és snowboardozni.
A túrázást követően, főleg az őszi-téli időszakban, kihagyhatatlan rituálé a szaunázás. Szaunánkhoz téliesített pihenőtér és autentikus fadézsák tartoznak.
Júliai Alpok, Rifugio Corsi, Triglav (Itália)
Steinwandklamm és Myrafälle – Ausztria
Bärenlochsteig – Rax Alpok
Írottkő Natúrpark – Mohás Vendégház - Kőszeg
Schneeberg (Austria): 1napos túra, indulás 06.00h-kor Kőszegről. Részvételi díj: 50 Euro/fő. (az ár magában foglalja az utiköltséget Kőszegtől, túravezetést) Min:2fő!
Rax (Ausztria): 1 napos túra, indulás 06.00h-kor Kőszegről. Részvételi díj: 50 Euro/fő. (az ár magában foglalja az utiköltséget Kőszegtől, túravezetést) Min:2fő!
Weichtalklamm (Ausztria), Bármely időpontban.
Forró nyár, hűs szurdok. Gondoljatok bele, nem egy rossz párosítás. Vízesések, létrák, sziklafalak - minden, ami egy szurdokhoz dukál. Inkább könnyű, mint nehéz szurdoktúra az Alpokban, ahol a kapaszkodás fáradalmait egy kellemes menedékházban pihenhetjük ki. Persze amíg a többiek az elemózsiájukat majszolják, a merészebbek számára közvetlenül a Ház mellett tornyosul a Turmstein, ami biztosan megszólítja azokat, akik szeretnek „falra mászni”.
Min 2fő. Részvételi díj: 50 EUR/fő.
Preinerwandsteig – Rax Alpok – Bármely időpontban.
Aki azon gondolkodik, hogy vajon miért nem a szokásos hétvégi időpontra szervezzük eme VÁNDORLÁSS-unkat, annak felhívnám azonnal a figyelmét arra, hogy bizony ez az utunk is egy újabb „biztosított útvonal”, vagy ahogy Olaszországban hívják: Via Ferrata.
Aki már járt ilyen útvonalon, az tudja, hogy a zsúfoltság nem teszi élvezhetőbbé, kényelmesebbé a mászást. Megkíséreljük elkerülni a hétvégi csúcsforgalmat, és végigbarangoljuk az ösvényeket, sziklákat a sorban állás mellőzésével. Ismét egy kezdőknek ajánlott útvonalat nézünk meg, amely viszont nem marad el a Teufelsbadstubensteig mögött. Ezen VÁNDORLÁSS-unkon kikapaszkodunk a Rax-fennsíkra, egészen a Preinerwand csúcsára. Miután kigyönyörködtük magunkat a panorámában, elindulunk lefelé…
Részvételi díj: 60EUR/Fő, amely tartalmazza a ferráta szett kölcsönzési díját is.
Bärenlochsteig – Rax Alpok – Bármely időpontban.
Hoppá! Egy újabb ferráta, egy újabb kihívás a biztosított utak kedvelőinek.
Ez a klettersteig szintén nem extrém besorolású, viszont itt, most úgy 1 300m-es szintkülönbséget kell legyűrnünk, hogy a Rax Alpok legmagasabb pontján, a Heukuppén állhassunk, és teleszedjük a szemünket CSODÁVAL. Az útvonal pedig, amelyen feljutunk 2000m fölé, igazi örömmászás úgy a kezdő, mint a haladó ferrátásoknak. A hétköznapi indulás ismét a „tömegelkerülés” általunk hatásosnak ítélt eszköze.
Részvételi díj: 60EUR/Fő, amely tartalmazza a ferráta szett kölcsönzési díját is.
Írottkő Natúrpark – Kőszeg – Bármely időpontban.
Igen, valóban ismét a Magyarország „ékszer dobozának” joggal emlegetett Kőszegre invitállak benneteket, ahol „Mézeskalácsházban”, vendégszerető barátainknál pihenhetjük ki kószálásaink fáradalmait… Jóízű, szépvizű források várnak ránk útjaink során. Vacsora előtt, pedig aki akar, szaunázhat, lazulhat kedvére. Amennyiben az időjárás kellemesen, ősziesen meleg lesz, meglepetésként biciklitúrát is beillesztünk Norbi túravezető barátunk vezetésével:
Mohás Vendégház - Cáki kőfejtő - Pogányi pincesor - Velem - Bozsok - Rohonc.
Közvetlenül a vendégház mögött a Pogányok gyönyörű szőlőskertjei határában kezdünk kerekezni az Írottkő Natúrpark kerékpárúton. Cák: régies hangulatot idéző kis utcákból álló falucska Kőszeg hegyalján. A falu felső utcájában gerendákból épült, sárral tapasztott, zsupp tetős öreg borospincéket találunk, szépen helyreállítva, melyek még ma is őrzik a Cáki pincesor XIX. századi hangulatát. A pincék ma múzeumként működnek, melyek felidézik az egykor virágzó szőlőkultúrát, és bemutatják a borászat régi segédeszközeit, valamint a napjainkban kihalófélben lévő bognár mesterséget.
Utunk a környék legismertebb községébe, Velembe vezet. Neve szláv eredetű jelentése, békés hely. A falu felett emelkedik a magasba a Szent Vid-hegy (568 m) a Szent Vid-kápolnával a XIX századból. A faluban megtekintjük a máig üzemelő vízimalmot, valamint Novák Falvát és Velem központjában az Alkotó Házat, ahol egykoron a Magyar Koronát őrizték.
Velemből negyed órás tekeréssel érhetjük el Bozsok községet. Bozsok története és látnivalói a falu szélén fekvő Sibrik-kastélyhoz fűződnek, amit a XVI-.XVII. században építettek.
Ezután következhet a Natúrparkhoz tartozó Rechniz (Rohonc) település ahol akár a hegyi patak által táplált fürdőtóban meg is mártózhatunk. Kőszegszerdahely érintésével, Cák irányában kerekezünk, az út mentén kellemes kiskocsmával találkozunk. Az ilyen találkozások milyenségéről, fontosságáról talán nem is fontos több szót ejtenemJ Utunk végéhez közeledve még három kisebb emelkedő, és „otthon” is vagyunk, ahol talán megérdemelsz egy pohárkával a vendégház pincéjében.
Utána tetszés szerint irány a jól megérdemelt szauna.
Az utolsó napon természetesen a várost sem hagyjuk ki, ahol mindenki kedvére teleszedheti a szemét csodával. Ugyanakkor megízlelheti a kőszegi nedűket is.
Kőszegi VÁNDORLÁSS-unkat ajánljuk bárkinek, aki amellett, hogy szeret barangolni, egy kicsit talán lazítana is a nyári pörgés után.
Alpannonia Túra! Kőszegtől Semeringig:
Semmering - Kőszeg 7nap határtalan túraélmény:
1. nap: Semmering – Feistritzsattel: Hossza: 15 km, Szintkülönbség: 538 m.
2. nap: Feistritzsattel – Mönichkirchen: Hossza: 19 km, Szintkülönbség: 773 m.
3. nap: Mönichkirchen – Hochneukirchen: Hossza: 19 km, Szintkülönbség: 253 m.
4. nap: Hochneukirchen – Bernstein: Hossza: 15 km, Szintkülönbség: 393 m.
5. nap: Bernstein – Unterkohlstätten: Hossza: 15 km, Szintkülönbség: 362 m.
6. nap: Unterkohlstätten – Kőszeg : Hossza: 21 km, Szintkülönbség: 618 m.
7. nap: Kőszeg városnézés, délután hazautazás.
Részvételi díj: 1240euro/fő/7nap/6éj (a díj magában foglalja a szállást, félpanziós étkezést, városnézés, túravezetést, nordic walkin oktatást és töménytelen jókedvet).
Bernstein-Kőszeg: 4 napos túraélmény az „alpannonia® - határtalan túrázás“ keleti szakaszán:
A könnyedén végigjárható 3 napos élménytúra a középhegység burgenlandi és magyarországi részein vezet a magyar síkság széléig. A táv: 40 km, 1000m szint.
1. nap: Bernstein – Unterkohlstätten.
2. nap: Unterkohlstätten – Rechnitz.
3. nap: Rechnitz - Kőszeg.
4. nap: Kőszeg városnézés, délután hazautazás.
(a díj magában foglalja a szállást, félpanziós étkezést, városnézés, túravezetést, nordic walking oktatást)
A túra min. 4fő részvételével indul, minden 5fő után +1 túravezető (+felárat jelent). Szállítás 5- 9-15 fős busszal 0,50euro/km! megoldható. A kilóméter minden esetben Kőszegről számoljuk. Az utas egyénileg is érkezhet a túra indulopontjához. A célállomástól visszafuvarozás a fenti áron megoldható. A túra bármely része külön is bejárható!
További infó az időpontokról tel:06309279035.
Ha van egy jó baráti társaságod és Nektek a fenti időpontok nem felelnek meg, hívj bizalommal és egyeztetünk!
Túravezetés és túraszervezés Kőszegen az Írottkő Natúrpark területén, valamint az Alpannónia program keretében Kőszeg-től Semmering-ig! Egyéb túrák: Rax és Schneeberg (Ausztria), Triglav (Slovénia), Rifugio Corsi (Olaszország), Magas Tátra és Slovák Paradicsom. Képes illusztráció a galéria menüben található!
Infó vonal: 0036 30 9279 035
Tánczos Norbert bronzjelvényes túravezető, nordic walking instruktor.
Vissza az előző oldalra!
© 2022 - Mohás Vendégház Kőszeg
Történetünk   l   Adatkezelési tájékoztató   l   Impresszum
Mohás Vendégház Kőszeg - MagyarMohás Vendégház Kőszeg - NémetMohás Vendégház Kőszeg - Angol